ASOCIACIJOS „LIETUVOS NEĮGALIŲJŲ FORUMAS“ 2014 METŲ VEIKLOS ATASKAITA

2014 m. įvyko *7* LNF narių, tarybos narių susirinkimai ir visuotinis LNF narių susirinkimas.

2014 m. birželio 9 d. vykusio visuotinio narių susirinkimo metu buvo perrinktas vienas LNF Tarybos narys, iš tarybos narių atsistatydinus Bendrijos „Viltis“ atstovei. LNF Tarybos nariai: Sigitas Armonas (Lietuvos aklųjų ir silpnaregių sąjunga), Linas Vinickas (Lietuvos kurčiųjų draugija), Ugnė Šakūnienė (Lietuvos nefrologinių ligonių asociacija "Gyvastis"), Zigmantas Jančauskis (Lietuvos neįgaliųjų draugija), Nijolė Milkevičienė (Lietuvos žmonių su negalia aplinkos pritaikymo asociacija), Rasa Kavaliauskaitė (Lietuvos žmonių su negalia sąjunga), Vaidotas Nikženaitis (Lietuvos sutrikusios psichikos žmonių globos bendrija), Gintaras Zavadskis (Lietuvos parolimpinis komitetas).

LNF asociacijos prezidentas – Dovilė Juodkaitė.

2014 m. gruodžio 31 d. LNF sekretoriate dirbo šie darbuotojai: Dovilė Juodkaitė, Henrika Varnienė, Lina Gulbinė, Klementina Gečaitė, Lina Garbenčiūtė, Rūta Tumienė, Jurgita Lapinskienė, Laura Narbutaitė-Bilotienė.

2014 m. gruodžio 31 d. LNF turėjo 14 tikrųjų narių. Iš narių išstojo Lietuvos aklųjų sporto federacija.

**Veikla pagal kryptis**

2014 m. visuotinio narių susirinkimo patvirtintos šešios LNF veiklos kryptys 2014 metams (tokios pat, kaip ir 2011, 2012, 2013 metais, atsižvelgiant atitinkamai į 2014 m. (NRD) bei kitą projektinį finansavimą):

1. Tarptautinių teisės aktų, ES direktyvų bei reglamentų harmonizavimas, derinimas su LR teisine baze ir įgyvendinimo priežiūra;
2. Pasiūlymai dėl LR įstatyminės bazės papildymo ir galiojančių įstatymų priežiūros;
3. Bendradarbiavimas su LR apskritimis ir savivaldybėmis;
4. Neįgaliųjų organizacijų atstovavimas, bendravimas su politikais;
5. Bendradarbiavimas su kitomis institucijomis;
6. LNF stiprinimas;
7. **Tarptautinių teisės aktų, ES direktyvų bei reglamentų harmonizavimas, derinimas su LR teisine baze ir įgyvendinimo priežiūra.**
	1. *JT Neįgaliųjų teisių konvencija ir jos Fakultatyvus protokolas.*

2010 m. gruodžio 8 d. LR Vyriausybės nutarimu (Nr. 1739) „Dėl Jungtinių Tautų Neįgaliųjų teisių konvencijos ir jos Fakultatyvaus protokolo įgyvendinimo“ patvirtinta JT Neįgaliųjų teisių konvencijos įgyvendinimo tvarka Lietuvoje. Lietuvos neįgaliųjų forumo nuomone, šis įsakymas neatitinka JT Neįgaliųjų teisių konvencijos 33 straipsnio „Nacionalinis įgyvendinimas ir kontrolė“ ir ypač 3 punktui „Pilietinė visuomenė, ypač neįgalieji ir jiems atstovaujančios organizacijos, visapusiškai įtraukiami ir dalyvauja kontrolės procese.“

* + 1. LNF 2014 m. užsiėmė aktyvia Konvencijos įgyvendinimo stebėsena, prižiūrint ir vertinant valstybės institucių veiklą, įgyvendinant atitinkamas Konvencijos nuostatas, dalyvaujant susitikimuose bei teikiant savo pastabas bei rekomentdacijas vykdomai politikai, rengimaimes teisės aktams, kt.
		2. 2014 m. Asociacija „Lietuvos neįgaliųjų forumas“ delegavo teisininkę Dovilę Juodkaitę Neįgaliųjų teisių komiteto rinkimams. 2014 m. SADM organizuoti Lietuvos kandidato rinkimai, Neįgaliųjų reikalų Tarybos posėdyje D. Juodkaitė buvo atrinkta kaip viena iš trijų kandidatų.
		3. 2014 m. gegužės 8 d. parengtas kreipimasis LR Užsienio reikalų ministrui L.Linkevičiui dėl asmenų su negalia teisių užtikrinimo bendrame Europos Tarybos kontekste.
		4. 2014 m. liepos 14 d. raštas Lietuvos Respublikos Seimo kontrolierių įstaigos vadovui Augustinui Normantui Dėl ekspertų sąrašo įtraukiant juos į žmogaus teisių stebėseną vykdant nacionalinės kankinimų prevencijos mechanizmo funkcijas pagal OPCAT.
		5. 2014 rugsėjo 22 d. parengtas kreipimasis LR Prezidentei Daliai Grybauskaitei, LR Seimo Pirmininkei Loretai Graužinienei, LR Seimo Socialinių reikalų ir darbo komitetui, LR Seimo Žmogaus teisių komitetui, LR Seimo Biudžeto ir finansų komitetui, LR Seimo Sveikatos reikalų komitetui, LR Mininstrui pirmininkui A.Butkevičiui, LR Socialinės apsaugos ir darbo ministrei A.Pabedinskienei dėl žmonėms su negalia būtinų socialinės integracijos paslaugų užtikrinimo.
		6. 2014 gruodžio 2 d. išsiųstas raštas LR ministrui pirmininkui A.Butkevičiui ir LR socialinės apsaugos ir darbo ministrei A.Pabedinskienei dėl žmonių su negalia bendruomenei opių klausimų sprendimo.
		7. Taip pat LNF teikia savo ekspertinę nuomonę/poziciją apie JT Neįgaliųjų teisių konvencijos nuostatų įgyvendinimą Lietuvoje vykdomuose tyrimuose, apklausose bei tarptautiniu mastu vykdomuose tyrimuose (per 2014 m. LNF ekspertai dalyvavo dviejuose Pagrindinių teisių agentūros organizuotuose, Etninių tyrimų instituto vykdomuose tyrimuose/apžvalgose apie Neįgaliųjų politinio dalyvavimo aspektus, dėl institucinės globos paplitimo; Teikė informaciją bei konsultacijas EEG (Europos ekspertų grupei), taip pat Europos neįgaliųjų forumui (EDF), Nepriklausomo gyvenimo tinklui (ENIL), rengiant jų alternatyvias ataskaitas dėl Konvencijos įgyvendinimo Europos Sąungos mastu.
		8. Paminėtina ir LNF veikla, atstovaujant neįgaliųjų teises valstybinėse institucijose, teisminėse bylose. LNF teikia konsultacijas telefonu, el. paštu bei FB profilyje beiskreipiantiems asmenims, nukreipia juos į institucijas, kitas NVO, teikiančias paslaugas neįgaliesiems. Taip pat 2014 m. LNF teikė ekspertinę nuomonę dėl vaiko paėmimo iš neįgalių tėvų teisminėje byloje, teikė konsultacijas advokatams, šiems atstovaujant asmenų su negalia teises bei interesus nevieksnumo bei globos nustatymo klausimais.
	1. *JT Neįgaliųjų teisių konvencijos įgyvendinimo šešėlinė (alternatyvioji) ataskaita.*

LNF 2014 m. teikė savo ekspertinę nuomonę/poziciją apie JT Neįgaliųjų teisių konvencijos nuostatų įgyvendinimą Lietuvoje vykdomuose tyrimuose, apklausose bei tarptautiniu mastu vykdomuose tyrimuose:

* + 1. per 2014 m. LNF ekspertai dalyvavo dviejuose Pagrindinių teisių agentūros organizuotuose, Etninių tyrimų instituto vykdomuose tyrimuose/apžvalgose apie Neįgaliųjų politinio dalyvavimo aspektus, dėl institucinės globos paplitimo.
		2. 2014 m. LNF teikė informaciją Atviros visuomenės instituto Psichikos sveikatos iniciatyvų (“MHI”) ir Tarptautinio savarankiško gvyenimo tinklo/Europos Koalicijos (“ENIL/ECCL”) rengiamam leidiniui „Achieving the Transition from Institutional Care to Community Living: A Briefing on the Current and Future Use of Structural Funds“, dėl europos struktūrinių fondų lėšų naudojimo institucinei socialinei globai. Teikė informaciją bei konsultacijas EEG, EDF, ENIL rengiant jų alternatyvias ataskaitas dėl Konvencijos įgyvendinimo Europos Sąjungos mastu.
		3. 2014 m. birželio mėn. pateikta šešėlinė ataskaita CEDAW (Konvencijos prieš visų formų diskriminacijos prieš moteris panaikinimą) komitetui dėl neįgalių moterų situacijosLietuvoje. Ataskaita pateikta Komitetui 58 sesijos metu (2014 06 30 – 2014 07 18) peržiūrint Lietuvos situaciją ir nagrinėjant valstybės pateiktą ataskaitą. LNF šešėlinė ataskaita rėmėsi Lygių galimybių kontrolieriaus įstaigos 2014 m. atliktu tyrimu/studija dėl moterų su negalia situacijos.
		4. 2014 m. balandžio mėn. patvirtinto Progress (CODE: Coming out for Diversity and Equality) projekto bei NVO programos finansuojamo projekto rėmuose buvo rengiama LNF šešėlinė ataskaita dėl Konvencijos įgyvendinimo. Pagal LNF tarybos patvirtintus prioritetus, parengtos JT Neįgaliųjų teisių konvencijos šešėlinės ataskaitos dėl aktualiausių konvencijos straipsnių įgyvendinimo – 3 str. (dalyvavimo principas); 9 str. (prieinamumas); 12 str. (lygybė prieš įstatymą); 19 str. (gyvenimas savarankiškai ir įtrauktis į bendruomenę); 24 str. (švietimas); 25 str. (sveikata); 29 str. (dalyvavimas politiniame ir visuomenės gyvenime); 27 str. (darbas ir užimtumas); 33 str. (nacionalinis Konvencijos įgyvendinimo mechanizmas).

Šešėlinė ataskaita papildyta konkrečiais pavyzdžiais, gautais panaudojus inovatyvų žmogaus teisių stebėsenos įrankį – klausimyną. Jo dėka buvo išsiaiškinta žmonių su negalia bei juos atstovaujančių organizacijų nuomonė dėl teikiamų paslaugų, išryškinti sisteminiai trūkumai. Atvirų klausimų pagalba atskleisti konkretūs diskriminacijos negalios pagrindu atvejai. Klausimynas buvo pildomas mokymų metu, suteikus žinių apie žmogaus teises, o taip pat – elektroninis klausimyno variantas su pildymo vadovu buvo patalpinti asociacijos LNF tinklapyje.

Sukurto klausimyno kaip stebėsenos įrankio unikalumas:

* pačių žmonių su negalia iškeltos probleminės sritys;
* galimybė periodiškai kartoti tyrimą ir papildyti duomenų bazę;
* galimybė stebėti JT Konvencijos įgyvendinimo procesų dinamiką.
	1. *ES Struktūriniai fondai.*

LNF įsitraukė į naujojo ES finansavimo laikotarpis 2014-2020 m. priežiūrą.

* + 1. 2014 m. vasario mėn. išsiųstas kreipmąsis į Laszlo Andor (Europos Komisijos atstovą) dėl netinkamo Lietuvos struktūrinių lėšų planavimo, programos indikatorių įvertinimo ir pan.
		2. 2014 m. balandžio 4 d. susitiko su LR Finansų ministru R. Šedžiumi ir pristatė ES lėšų panaudojimo reikalavimus, siejamus su institucijų finansavimu.
		3. 2014 04 07 bendradarbiaujant su EDF organizuotas seminaras „ES struktūrinės paramos programų nauji reikalavimai ir NVO dalyvavimas stebėsenoje“.
		4. 2014 04 08 bendradarbiaujant su EDF, LR Socialinės apsaugos ir darbo ministerija organizuotas seminaras ,,Perėjimas nuo institucinės globos prie bendruomenėje teikiamų paslaugų, įgyvendinant 2014-2020 m. ES struktūrinių fondų investicijų veiksmų programą”, kuriame dalyvavo 4 tarptautiniai ekspertai: Europos Komisijos Bendrojo užimtumo, socialinių reikalų ir įtraukties direktorato Europos socialinio fondo skyriaus vadovo pavaduotojas Laurent Sens; Tarptautinės organizacijos SOS vaikų kaimo, regioninių programų patarėja Radostina Paneva; Europos ekspertų grupės ir Europos neįgaliųjų forumo atstovas Javier Guëmes; Nacionalinės žmonių su negalia konfederacijos vykdomojo komiteto narė Zafeiropoulou Foteini.
	1. *Strategija Europa 2020 ir Europos Strategija dėl negalios 2010-2020*
		1. 2014 m. LNF stebėjo valstybės veiksmus dėl šių strategijų įgyvendinimo. Kaip Europos neįgaliųjų forumo (toliau EDF) narį LNF pasiekia pati naujausia informacija apie neįgaliesiems aktualius rengiamus ir svarstomus teisės aktus, dokumentus. LNF buvo informuotas apie EK rengiamas pastabas bei rekomendacijas Lietuvai įgyvendinant strategiją Europa 2020, rengiantis tarpiniam šios strategijos vertinimui 2015 m.
1. **Pasiūlymai dėl LR įstatyminės bazės papildymo bei galiojančių įstatymų priežiūros.**
	1. 2014 m. LNF toliau aktyviai dirbo ir teikė pasiūlymus Lietuvos Respubikos Teisingumo ministerijai dėl įstatymų projektų, parengtų siekiant tobulinti šiuo metu galiojančius neveiksnumo ir riboto veiksnumo institutus, taip pat pastebėjimus dėl konkrečių įstatymų projektų nuostatų neatitikimo tarptautiniams reikalavimams.
	2. 2014 m. gruodžio 11 d. teiktas pasiūlymas ir pastabos LR Seimo Teisės ir teisėtvarkos komitetui, LR Seimo Socialinių reikalų ir darbo komitetui, LR Seimo Žmogaus teisių komitetui dėl Lietuvos Respublikos civilinio kodekso 3.252 ir 3.23 straipsnių pakeitimo įstatymo projekto Nr. XIIP-2328
	3. 2014 m. gegužės 19 d. teiktas pasiūlymas ir pastabos Lietuvos Respublikos Seimo Teisės ir teisėtvarkos komitetui dėl LR Civilinio kodekso, LR Civilinio proceso kodekso, LR žmonių užkrečiamų ligų profilaktikos ir kontrolės įstatymo, LR valstybės garantuojamos teisinės pagalbos, kt. įstatymų projektų (Reg. Nr. XIIP-1656- XIIP-1660) straipsnių pakeitimo bei papildymo.
	4. 2014 m.-2015 m. Lietuvos neįgaliųjų forumo prezidentė Dovilė Juodkaitė, atstovaudama Koalicijos „Psichikos sveikata 2030“ poziciją dalyvauja ir teikia pasiūlymus LR Sveikatos apsaugos ministerijos darbo grupei dėl Psichikos sveikatos priežiūros įstatymo (PSPĮ) pakeitimo įstatymo projekto (siųsti raštai, dalyvauta darbo grupės susitikimuose).
2. **Bendradarbiavimas su LR apskritimis ir savivaldybėmis:**
	1. *2013-2015 m. vykdytas projektas neįgaliųjų NVO bei savivaldybių bendradarbiavimo stiprinimui.*

Remiantis Švedijos neįgaliųjų NVO ir valdžios institucijų bendradarbiavimo modeliu ir gerąja praktika (AGENDA 50), kuris kaip neįgaliųjų viešosios politikos gerinimo įrankis- tarptautiniu lygiu yra pripažintas kaip veiksmingas ir teigiamai įtakojantis viešojo sektoriaus teikiamų paslaugų neįgaliesiems kokybę. Projekto metu kartu su projekto partneriais – SADM ir LSA- atlikta įstatyminės bazės studiją, susijusi su modelio (AGENDA 50) įgyvendinimu Lietuvoje bei viešosios politikos, susijusios su paslaugų neįgaliesiems teikimu bei pateikti įstatyminės bazės tobulinimo rekomendacijas, numatančias bendradarbiavimo tarp NVO ir valdžios institucijų bendradarbiavimą siekiant viešosios politikos neįgaliųjų atžvilgiu gerinimo. Studiją sudaro dvi dalys – įstatyminės bazės studija bei kokybinių ir kiekybinių rodiklių apžvalga. Studija remsis Jungtinių Tautų Neįgaliųjų teisių konvencijos straipsniais apimant visas neįgaliųjų gyvenimo sritis, kuriose būtinas viešų paslaugų teikimas. Bendradarbiavimo modelis 2014 m. pristatytas 20-tyje skirtingų savivaldybių ir išbandomas atrinktose 5-kiose. Šių susitikimų metu siekiama skatinti vietose veikiančias neįgaliųjų organizacijas bendradarbiauti su vietos valdžia ir prisidėti prie paslaugų neįgaliesiems bendruomenėse tobulinimo, sisteminio planavimo ir efektyvaus negalios politikos ir Konvencijos nuostatų įgyvendinimo. Į renginius buvo kviečiami tiek NVO, tiek vietos valžios insitucijų atstovai.

1. **Neįgaliųjų organizacijų atstovavimas, bendravimas su politikais.**
	1. Per 2014 m. buvo organizuoti susitikimai su Seimo nariais J. Sabatausku, K.Miškiniene (LR Seimo socialinių reikalų komiteto pirmininke), LR Premjeru A.Butkevičiumi, su SADM ministre A.Pabedinskiene. Tokiu būdu buvo siekiama vieningai įtakoti sprendimų priėmėjus priimti neįgaliesiems reikšmingus ir palankius teisės aktus.
	2. 2014 m. balandžio 4 d. susitiko su LR Finansų ministru ir pristatė ES lėšų panaudojimo reikalavimus, siejamus su institucijų finansavimu.
	3. 2014 m. gegužės 19 d., Lietuvos neįgaliųjų forumo atstovai ir neįgaliųjų bendruomenė susitiko su LR Teisingumo ministru Juozu Bernatoniu. LR Teisingumo ministerija, kuriai vadovauja J. Bernatonis, yra atsakinga už žmogaus teisių apsaugos, teisinio švietimo ir kitas sritis, kurios yra svarbios, siekiant asmenų su negalia tinkamo teisių realizavimo ir gyvenimo kokybės gerinimo. Susitikimo metu buvo aptartos žmogaus teisių apsaugos problemos aktualios asmenims su negalia: teisinio veiksnumo, teisinės pagalbos teikimo, žmogaus teisių stebėsenos ir kankinimų prevencijos, elektroninio balsavimo, kt.
	4. 2014 m. spalio mėn. LNF išsiuntė kreipimąsi į LR Seimo frakcijas dėl 2015 m. Nacionalinės neįgaliųjų socialnės integracijos programos finansavimo (Dėl žmonėms su Negalia būtinų socialinės integracijos paslaugų užtikrinimo).
	5. 2014 m. lapkričio 13 d. Lietuvos neįgaliųjų forumas kreipėsi į SADM Ministrę A. Pabedinskienę prašydamas atkreipti dėmesį į žmonių su negalia bendruomenei itin opimus ir opius klausimus:
* Kaip bus užtikrintas JT Neįgaliųjų teisių konvencijos įgyvendinimas? Kokie ilgalaikiai, tarpžinybiniai ir  sisteminiai mechanizmai bus sukurti siekiant užtikrinti JT Neįgaliųjų teisių konvencijos įgyvendinimo priežiūrą?
* Kada paaiškės Neįgaliųjų reikalų departamento bei Neįgalumo ir darbingumo nustatymo tarnybos prie  LR Socialinės apsaugos ir darbo ministerijos vadovai, kurie sugebės spręsti neįgaliųjų klausimus?
* Kada bus pradėtas rengti ir derinti su neįgaliuosius atstovaujančiomis NVO Nacionalinės neįgaliųjų socialinės integracijos programos įgyvendinimo 2016-2019 metų priemonių planas?
* Kada bus peržiūrėtas ir sutvarkytas Neįgaliųjų socialinės reabilitacijos bendruomenėse paslaugų projektų finansavimo aprašas ir kiti socialinių paslaugų teikimą reglamentuojantys teisės aktai, kad ministerija nustatytų socialinės reabilitacijos paslaugų neįgaliesiems turinį, kuris be dvigubų standartų būtų suderintas su socialinių paslaugų kataloge pateiktų paslaugų turiniu, tikslintų ir papildytų socialinių paslaugų katalogą, peržiūrėtų ir tikslintų socialinių paslaugų apmokėjimo tvarką, kuri šiuo metu stumia neįgaliuosius į dar didesnę socialinę atskirtį ir užtikrintų, kad paslaugos neįgaliesiems būtų teikiamos pagal realų poreikį ?
* Kaip neįgaliuosius atstovaujančios NVO bus realiai įtrauktos į institucinės pertvarkos procesus?
* Kada, per kokį laikotarpį ir kokioms priemonėms bus atstatytas finansavimas neįgaliųjų poreikiams spręsti buvęs prieš 2008 metų finansinę krizę?

**2014 m. buvo rinkiminiai metai. 2014 m. renkamas LR Prezidentas bei Lietuvos atstovai į Europos Parlamentą.**

* 1. LNF išvertė į lietuvių k. ir išplatino visoms Lietuvos politinėms patrijoms, keliančioms savo kandidatus į Europos Parlamentą Rinkimų Manifestą. Jame aktyviai ragino atkreipti dėmesį ir įsipareigoti spręsti šiuos penkis visai neįgaliųjų bendruomenei svarbius klausimus:
* Apsaugoti žmones su negalia nuo krizės poveikio.
* Įgyvendinti JT Neįgaliųjų teisių konvenciją.
* Naikinti žmonių su negalia diskriminaciją balsuojant ar siekiant būti išrinktais.
* Sukurti vieningą Europos rinką, kuri būtų prieinama žmonėms su negalia.
* Įtraukti žmones su negalia į visus sprendimų, kurie susiję su neįgaliaisiais, priėmimo procesus.

* 1. 2014 m. balandžio 15 d. išsiųstas raštas Vyriausiajai rinkimų komisijai Dėl 2014 m. Lietuvos Respublikos Prezidento rinkimų bei Europos parlamento rinkimų teisės užtikrinimo asmenims su negalia.
	2. Organizuoti susitikimai su Z. Balčyčiu, siekiančiu LR Prezidento posto, J. Bernatoniu, siekiančiu Europarlamento posto.
	3. **LNF užmezgė ir atnaujino kontaktus su naujai išrinktais EP nariais ir organizavo jau tradiciniu tapusį susitikimą su Lietuvos nariais EP.** Susitikime buvo aptarta Jungtinių Tautų Neįgaliųjų teisių konvencijos įgyvendinimo ataskaitos ES mastu teikimas, bei Naujosios negalios intergrupės formavimas EP, viešojo susisiekimo transporto reglamentų įgyvendinimas Lietuvoje. <http://www.lnf.lt/index.php/apie-lnf/apie-lnf-2/622-europarlamentarams-lietuvos-neigaliuju-forumo-zinia-del-neigaliuju-teisiu-konvencijos-nevykdymo-lietuvoje> Susitikime dalyvavo Bronis Ropė, Vilija Blinkevičiūtė ir Zigmantas Balčytis bei Europos Parlamento nario Rolando Pakso padėjėja Vitalė Vinickienė, Lietuvos neįgaliųjų organizacijų atstovai. 2014 m. spalio 28 d susitikimas vyko Europos Parlamento informacijos biure (Gedimino pr. 16, Vilnius).
	4. Minėdamas Tarptautinę neįgaliųjų dieną, Lietuvos neįgaliųjų forumas, 2014 m. gruodžio 2 d. surengė krizės eitynes. Atsakomasis veiksmas nukreiptas prieš LR Socialinės apsaugos ir darbo ministerijos netinkamai vykdomą neįgaliųjų socialinės integracijos politiką.
	5. Š.m. vasario 24 d. Lietuvos neįgaliųjų forumas kreipėsi Europos Parlamento narius nuo Lietuvos ragindamas pasirašyti rašytinę deklaraciją dėl savarankiško gyvenimo. Deklaraciją 0008/2014 dėl asmenų su negalia teisių parengė Europos nepriklausomo gyvenimo tinklo (ENIL) narys Ispanijos nepriklausomo gyvenimo federacija, kartu su Ispanijos Europos parlamento nariais ir vadovaujantis Europos Parlamento procedūrų 123 taisykle pateikė Europos Parlamentui. Rašytinėje deklaracijoje nurodoma, jog asmeninė pagalba yra būtina siekiant, kad asmenys su funkciniais sutrikimais (negalia) galėtų pilnai naudotis ir realizuoti savo galimybes laisvai ir oriai priimti sprendimus, kontroliuoti savo gyvenimo įvairius aspektus, įgyjant tokias pačias teises ir pareigas kaip ir kiti piliečiai.
	6. **Dalyvavimas tarptautiniuose renginiuose:**
		1. 2014 m. vasario 22-23 d. EDF tarybos narių susirinkimas ir tarptautinė konferencija „European conference Implementation of the rights of persons with disabilities and Structural Funds. Dalyvavo: Dovilė Juodkaitė, LNF Prezidentė.
		2. 2014 m. gegužės 16-18 d.d., Asociacijos “Lietuvos negįgaliųjų forumas“ prezidentė Dovilė Juodkaitė ir Administracijos direktorės Henrika Varnienė dalyvavo Europos neįgaliųjuų forumo visuotiniame susirinkime bei tarptautinėje konferencijoje ‘JT Neįgaliųjų teisių konvencijos stebėsena praktikoje”. Konferencijoje dalyvavo daugiau nei 200 dalyvių: iš visos Europos susirinkusių asmenų su negalia, Kroatijos valdžios atstovų, Europos Komisijos bei europinių organizacijų atstovų. Konferencijos metu pradėta diskusija, informacijos sklaida dėl būsimos ES ataskaitos apie JT Neįgaliųjų teisių konvencijos įgyvendinimą Europoje.
		3. 2014 m. LNF darbuotojai ir narių atstovai kėlė kvalifikacijas vykdytų Grundtvig ir Leonardo da Vinči projektų mobilumų vizituose.
		4. 2014 spalio 22-24 d. Europos Komisijos organizuojamas renginys “5th Work Forum on the implementation of the UN Convention on the Rights of Persons with Disabilities” Briuselyje. Dalyvavo Lietuvos neįgaliųjų forumo prezidentė Dovilė Juodkaitė. Jau tradiciniu tapęs 5-asis Europos Komisijos organizuojamas Forumas sukviečia JT Konvencijos įgyvendinimo mechanizme dalyvaujančius valstybinių institucijų pagal Konvencijos reikalavimus paskirtų vykdyti vadovaujančią ir koordinuojančią, Konvencijos įgyvendinimo stebėsenos funkcijas, atstovus. Taip pat Forume dalyvauti kviečiami ES atitinkamų institucijų darbuotojai bei aktyvūs pilietinės visuomenės, neįgaliųjų organizacijų atstovai.
		5. 2014 m. lapkričio 7-9 d. EDF tarybos narių Briuselyje susirinkimas. Dalyvavo: Dovilė Juodkaitė, LNF Prezidentė.
		6. 2014 m. gruodžio 10-12 d. LNF prezidentė D.Juodkaitė dalyvavo Europos Komisijos kartu su Europos neįgaliųjų forumu organizuotame renginyje „Working Meeting on the transition from insitutional care to community based care“ (Darbinis susitikimas dėl perėjimo nuo institucinės prie bendruomeninės globos“), Briuselyje.
1. **Bendradarbiavimas su kitomis organizacijomis/institucijomis.**

2014 m. LNF aktyviai veikė bendradarbiaudamas su kitomis nacionalinėmis, tarptautinėmis organizacijomis, koalicijomis bei kitomis viešojo ir privataus sektoriaus institucijomis.

* 1. ***Lietuvos neįgaliųjų forumas (LNF) yra Europos neįgaliųjų forumo (European Disability Forum, EDF) narys***, kuris veikia, atstovauja ir gina neįgaliųjų teises Europiniu lygmeniu. EDF kas mėnesį siunčia informaciją platinimui bei e-laikraštį, kuriame talpinamos įvairios naujienos negalės tema, t.y. ES politikos kryptys, Europos neįgaliųjų politinės tendencijos, galimybės dalyvauti renginiuose, naujai priimami teisės aktai, viešos akcijas ir pan. LNF dalį aktualios informacijos vertė į lietuvių kalbą, talpino LNF tinklalapiuose, LNF Facebook profilyje, platino tarp narių bei e-naujienlaikraščio prenumeratorių. Informacija buvo pateikiama ir lengvai skaitomos kalbos (easy-to-read) formatu.

Buvo bendradarbiaujama ir teikiama informacija EDF dėl JT Neįgaliųjų teisių konvencijos įgyvendinimo mechanizmo Lietuvoje bei bendrai Konvencijos nuostatų įgyvendinimo ES mastu, teisinio veiksnumo instituto reformos, deinstitucionalizacijos procesų Lietuvoje (rengiant Perėjimo nuo stacionarios socialinės globos prie bendruomeninių paslaugų globos netekusiems vaikams ir neįgaliems asmenims strategiją bei priemonių planą), Struktūrinių fondų panaudojimo 2007 – 2013 laikotarpiu efektyvumo asmenų su negalia interesams bei teisėms užtikrinti, Neįgaliųjų NVO įtraukimo į Struktūrinių fondų panaudojimo programavimą 2014 – 2020 laikotarpiu, neįgalių keleivių teisių bei lygių galimybių užtikrinimo, informacinės aplinkos prieinamumo neįgaliesiems, kt.

* 1. ***LNF ir Nacionalinis lygybės ir įvairovės forumas (NLĮF).*** Nacionalinis lygybės ir įvairovės forumas, įsteigtas 2010 metais, - tai nacionalinis bendradarbiavimo tinklas, vienijantis nevyriausybines organizacijas, atstovaujančias gyventojų grupes, kenčiančias nuo diskriminacijos ir siekiantis, kad kaip įmanoma sumažėtų ar visai išnyktų diskriminacija lyties, negalios, seksualinės orientacijos, amžiaus, religijos ir įsitikinimų, rasės ar etninės kilmės pagrindu. NLĮF vizija - nuo diskriminacijos išsilaisvinusi visuomenė, kurioje kiekvienas asmuo yra lygus su kitais, kurioje įvairovė yra skatinama, o žmonės yra laisvi reikšti savo individualumą, kur žmogaus teisės yra gerbiamos, vyrauja laisvė ir lygybė. NLĮF misija - telkti nevyriausybines organizacijas, atstovaujančias pažeidžiamas gyventojų grupes (lyties, amžiaus, negalios, religijos, rasės ar etninės kilmės, lytinės orientacijos pagrindais), sisteminti jų sukauptą patirtį ir informaciją ir kartu efektyviai vykdyti antidiskriminacines veiklas; suteikti suinteresuotoms organizacijoms galimybę dalyvauti kuriant ir prižiūrint antidiskriminacinės politikos priemones, įgyvendinant jas praktikoje bei jas tobulinant; didinti toleranciją, ugdyti pagarbą žmogui, mažinti diskriminacijos apraiškas, kelti diskriminavimo problemos suvokimo lygį visuomenėje ir dirbti lygių galimybių užtikrinimo srityje.

2014 m. vasario 20 įvyko pirmieji NLIF Lygybės bei įvairovės apdovanojimai. LNF iniciatyva buvo apdovanotas Metų žmogaus teisių advokatas (už pažeidžiamiausių grupių atstovavimą) – Diana Gumbrevičiūtė-Kuzminskienė, už įvairovę puoselėjamą įmonės komandos gretose, įskaitant asmenų su negalia įdarbinimą, apdovanota metų verslo įmonė – RIMI.

NLIF Lygybės bei įvairovės apdovanojimų metu buvo apdovanotas ir trumpų filmų, skirtų tolerancijai skatinti, konkurso laimėtojas. Šis konkursas – LNF įgyvendinto projekto Įvairovės parkas dalis, kurio tikslas – skatinti jaunimą domėtis diskriminacijos ir nepakantumo apraiškomis, įgalinti atpažinti menkinantį ir diskriminuojantį elgesį bei prisidėti prie tolerancijos visuomenėje skatinimo. Vyresniųjų klasių moksleiviai bei aukštųjų ir aukštesniųjų mokyklų studentai buvo kviečiami dalyvauti konkurse. Konkurso laureatais buvo paskelbti šie kūrėjai: Ovidijus Pamedytis su Laukuvos gimnazistais už filmą „Patyčios“, Vilniaus Balsių pagrindinės mokyklos kūrybinė grupė už filmą „Ne kliūtis“, o pagrindinio prizo laimėtoju tapo jaunas kūrėjas Titas Mičiulis iš Vilkaviškio už filmą  „Tolerancija“.

***LNF ir Neformali nevyriausybinių organizacijų koalicija UŽ VAIKO teises.*** Lietuvoje daugiau nei 4000 tūkstančiai vaikų auga didelėse globos įstaigose – vaikų namuose. Nepaisant to, kad didžioji visuomenės dalis vaikų namus įsivaizduoja kaip malonią, šviesią ir šiltą globos netekusiems vaikams suteikiančią aplinką, tačiau net nesusimąsto, kiek ir kokią žalą vaiko vystymuisi padaro tokia institucinė globa. 2013 m. suburta Koalicija UŽ VAIKO teises stengiasi padaryti taip, kad kiekvieno vaiko teisės būtų apsaugotos. Šios koalicijos veikloje aktyviai dalyvauja Dovilė Juodkaitė ir Henrika Varnienė. Koalicija per 2014 m. aktyviai siekė įtakoti deinstityalizacijos procesą, susitikinėjo su LR Seimo nariais, dalvaudavo jų posėdžiuose, aktyviai dirbo su LR Przidentės patarėjais deinstitualizacijos srityje.

***LNF ir Koalicija „Psichikos sveikata 2030“.*** 2014 m. balandžio 30 d. Koalicijos [memorandumą](http://gip-vilnius.lt/xinha/plugins/ExtendedFileManager/demo_images/Memorandumas_PS_2030_1.pdf) pasirašė šios 15 nevyriausybinės organizacijos ir ekspertai (abėcėlės tvarka): doc. dr. Arūnas Germanavičius, asociacijos „Lietuvos neįgaliųjų forumas“ prezidentė Dovilė Juodkaitė, Lietuvos psichologų sąjungos prezidentas dr. Evaldas Kazlauskas, VšĮ „Paramos vaikams centras“ direktorė Aušra Kurienė, VšĮ „Psichikos sveikatos perspektyvos“ direktorė Karilė Levickaitė, Rūta Lukošaitytė, Lietuvos sutrikusios psichikos žmonių globos bendrijos vadovas Vaidotas Nikžentaitis, VšĮ „Vaiko labui“ direktorė Aurelija Okunauskienė, „Vaikų linijos“ vadovas Robertas Povilaitis, prof. Dainius Pūras, Lietuvos autizmo asociacijos „Lietaus vaikai“ direktorė Lina Sasnauskienė, „Jaunimo linijos“ direktorius Paulius Skruibis, Žmogaus teisių stebėjimo instituto direktorė Dovilė Šakalienė, doc. dr. Marija Veniūtė, prof. Nida Žemaitienė. Koalicija siekia skatinti atvirumo, skaidrumo bei žmogaus teisių principų įtvirtinimą šalies psichikos sveikatos sistemoje.

* 1. 2014 m. Lietuvos neįgaliųjų forumo iniciatyva ir bendradarbiaujant su Kalėjimų departamentu prie LR Teisingumo ministerijos buvo dalyvauta bei teiktos rekomendacijos pritaikant Alytaus pataisos namus nuteistų neįgaliųjų poreikiams bei orioms sąlygoms užtikrinti.
	2. 2014 m. LNF tęstas bendradarbiavimas su korporacija Microsoft, iš kurios gauta programinės įrangos leidimai naudotis, kurios mažmeninė rinkos vertė apie 70 000 Eur.
	3. 2014 m. gegužės mėn. asociacija „Lietuvos neįgaliųjų forumas“, bendradarbiaudamas su Latvijos skėtine žmonių su negalia organizacija „SUSTENTO“ ir Švedijos „Lengvai skaitomos kalbos centru“, parengė bendro pobūdžio rekomendacijas viešojo e-paslaugų sektoriaus teikėjams, kurios padėtų tobulinti esamus, kurti naujus tinklalapius ar e-paslaugų paketus, atsižvelgti į žmonių su negalia ir vyresnio amžiaus žmonių reikmes ir naudojimosi juose pateikiama informacija specifiką.
1. **LNF stiprinimas.**
	1. *Informacijos apie negalią sklaida. Neįgaliųjų organizacijų ir kt. suinteresuotų asmenų informavimas*. Informacija pateikiama per LNF svetainę [www.lnf.lt](http://www.lnf.lt) ir facebooke [www.facebook.com/LietuvosNeigaliujuForumas](http://www.facebook.com/LietuvosNeigaliujuForumas), bei lengvai skaitomos kalbos (easy to read) dukterinėje [www.lnf.lt](http://www.lnf.lt/) svetainėje [**www.easy.lnf.lt**](http://www.easy.lnf.lt/)**.** Bendrai priimtos neįgaliųjų pozicijos, bendros iniciatyvos ir kita neįgaliesiems svarbi informacija buvo nuolatos talpinamos šiuose informaciniuose šalitiniuose: svetainėje [**www.lnf.lt**](http://www.lnf.lt)**. (60 žinučių)**, lengvai skaitomos kalbos (easy to read) dukterinėje [www.lnf.lt](http://www.lnf.lt/) svetainėje [**www.easy.lnf.lt**](http://www.easy.lnf.lt/) **(20 žinučių), naujienomis dalinamasi Facebook profilyje, kuris šiuo metu turi 470 sekėjų.**
	2. *LNF iniciatyva palaikoma svetainė e galerija, kuria siekiama skatinti žmones fotografuoti negalią* [*http://www.egalerija.lnf.lt*](http://www.egalerija.lnf.lt)
	3. Lietuvos Respublikos Prezidentė Dalia Grybauskaitė 2014 m. sausio 15 d., Lietuvos neįgaliųjų forumo darbuotoją apdovanojo Atminimo ženklu už asmeninį indėlį prisidedant prie Lietuvos pirmininkavimo ES Tarybai 2013 m. Norime priminti, kad 2013 m. lapkričio 16-17 d. Lietuvos neįgaliųjų forumas drauge su Europos neįgaliųjų forumu organizavo konferencija "Negalia ir darni plėtra iš JT Neįgaliųjų teisių konvencijos perspektyvos" bei EDF tarybos posėdį.     Tai buvo didelis iššūkis visam LNF kolektyvui. Didžiuojamės savo šauniu darbu ir džiaugiamės Prezidentės įvertinimu.
	4. *Dalyvavimas „Progress“ projekto veikloje.* 2014 m. kartu su Lygių galimybių kontrolieriaus tarnyba, Lietuvos gėjų lyga bei NLĮF įgyvendinamas PROGRESS projektas “Diversity LT”, bei ESF projektas “Įvairovės parkas”, skirti mažinti diskriminaciją, keisti požiūrį ir ugdyti toleranciją pažeidžiamų socialinių grupių atžvilgiu. Be minėtų organizacijų projektą taip pat įgyvendina kiti NLĮF nariai: Moterų informacijos centras, Tautinių bendrijų namai, Naujų religijų tyrimų ir informacijos centras, Lietuvos pensininkų sąjunga „Bočiai“ ir Lietuvos jaunimo organizacijų taryba (LiJOT).
	5. 2014–2016 m. EUROPOS EKONOMINĖS ERDVĖS FINANSINIO MECHANIZMO NVO PROGRAMOS LIETUVOJE FONDO remiamo projekto “NE(galia) vs GAL(ia) neįgaliųjų TEISIŲ UŽTIKRINIMUI” rėmuose 2014 m. rugsėjo 29-30 d.d. organizuoti 1,5 d. mokymai apie JT Neįgaliųjų teisių konvencijos stebėseną ir šešėlinės ataskaitos rengimą LNF nariams ir NVO atstovams;
	6. 2014–2016 m. EUROPOS EKONOMINĖS ERDVĖS FINANSINIO MECHANIZMO NVO PROGRAMOS LIETUVOJE FONDO remiamo projekto “NE(galia) vs GAL(ia) neįgaliųjų TEISIŲ UŽTIKRINIMUI” rėmuose organizuoti mokymai Lietuvos regionuose apie diskriminacijos apraiškas asmenų su negalia teisių pažeidimų identifikavimą. LNF nariams, neįgaliųjų NVO atstovams.
	7. *Dalyvavimas darbo grupėse, tarybose, koalicijose ir pan.:*

2014 m. LNF nariai buvo įtraukti į valdžios institucijų sudarytas darbo grupes, kuriose buvo nagrinėjami su negalia susiję klausimai bei rengiami strateginiai dokumentai, teisės aktai. LNF darbuotojai ir nariai dalyvavo:

* + 1. Socialinės apsaugos ir darbo ministerijose sudarytoje darbo grupėje dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems, likusiems be tėvų globos vaikams strategijos ir 2014-2020 metų veiksmų plano parengimo; 2014 m. gegužės mėn. LNF prezidentė buvo deleguota į SADM ministro įsakymu sudarytą tarpinstitucinę stebėsenos grupę, kuriai pavesta stebėti perėjimuo nuo globos institucijose į paslaugas šeimai bendruomenėse procesą.
		2. Sveikatos apsaugos ministerijos sudarytoje darbo grupėje Dėl Psichikos sveikatos strategijos įgyvendinimo veiksmų plano ir savižudybių prevencijos programos parengimo,
		3. Dalyvavo susitikimuose bei teikė pastabas dėl Teisingumo ministerijos parengtų įstatymų pakeitimų dėl teisinio veiksnumo instituto reformavimo ir kt.
		4. Nacionalinėje nevyriausybinių organizacijų koalicijoje (skirtingose darbo grupėse dalyvauja įvairių neįgaliųjų organizacijų atstovai).
		5. Deinstitualizacijos strategijos bei veiksmų plano parengimo grupė (H.Varnienė, D.Juodkaitė, D. Migaliova, V. Nikžentaitis).
		6. Dėl Psichikos sveikatos strategijos įgyvendinimo veiksmų plano (D.Juodkaitė, V. Nikžentaitis, K.Levickaitė).
		7. Nevyriausybinių organizacijų taryboje (dalyvauja D. Juodkaitė).
		8. Darbo grupėje dėl Europos Tarybos konvencijos dėl smurto prieš moteris ir smurto artimojoje aplinkoje prevencijos ir šalinimo Konvencijos ratifikavimo galimybių.
	1. *Projektų rengimas ir įgyvendinimas:*
* Įgyvendinti/Įgyvendinami projektai:
* 2014 m. Neįgaliųjų asociacijų veiklos rėmimo projektas (43 000 Lt)

Apie projektą:

Projekto tikslas - skleidžiant informaciją, ugdant neįgaliųjų kompetencijas, atstovaujant neįgaliųjų teisėms ir jas ginant prisidėti prie neįgaliųjų socialinės atskirties mažinimo bei gerinti neįgaliųjų socialinę integraciją.

Uždaviniai:

1.      Bendradarbiauti su Europarlamentarais iš Lietuvos;

2.      Bendradarbiauti su Europos neįgaliųjų forumu;

3.      Atstovauti neįgaliųjų teisėms įvairiose darbo grupėse;

4.      Kelti neįgaliųjų kompetencijas, didinti neįgaliųjų informuotumą;

* Progress projektas 2013 m. (LNF dalis bendrame biudžete 290 000 lt, (tame tarpe nuosavo indėlio suma 29 000 Lt).

Apie projektą: Lietuvos lygių galimybių kontrolieriaus tarnybos, kartu su partneriais – Lietuvos neįgaliųjų forumu ir Lietuvos gėjų lyga, įgyvendintas projektas „DIVERSITY LT”, skirtas mažinti diskriminaciją, keisti požiūrį ir ugdyti toleranciją pažeidžiamų socialinių grupių atžvilgiu. Be minėtų organizacijų projektą taip pat įgyvendina Moterų informacijos centras, Tautinių bendrijų namai, Naujų religijų tyrimų ir informacijos centras, Lietuvos pensininkų sąjunga „Bočiai“ ir Lietuvos jaunimo organizacijų taryba.

Projektu siekiama didinti visuomenės informuotumą ir supratimą apie pažeidžiamas visuomenės grupes, spręsti romų švietimo problemas, rinkti ir kaupti informaciją, atlikti tyrimus diskriminacijos srityje. Projekto metu organizuoti daugiau nei 70 diskusijų Lietuvos regionuose, surengti pirmieji Įvairovės apdovanojimai.

* Progress projektas 2014 m. (LNF dalis bendrame biudžete 103 000 eur (tame tarpe nuosavo indėlio suma 20 000 eur)

Apie projektą: Projekto „C.O.D.E.: Atsiverkime įvairovei ir lygybei“ tikslas – pilietinės visuomenės organizacijų, atstovaujančių diskriminacijai jautrias grupes, aktyvus į(si)traukimas į socialinės politikos formavimą.

LNF įgyvendina projekto dalį „Išmatuokime diskriminaciją“, kurios rėmuose bus surengti mokymai nevyriausybinių organizacijų aktyvistams apie žmogaus teisių pažeidimų stebėseną dešimtyje šalies apskričių, bus sukurtas ir pristatytas žmogaus teisių stebėsenos įrankis (klausimynas), o suteikus žinių – identifikuojami ir fiksuojami diskriminacijos atvejai. Surinkta informacija bus naudojama rengiant alternatyviąją ataskaitą JT komitetams apie diskriminacijai jautrių grupių padėtį Lietuvoje.

* 2012-2014 m. ESF projektas „Įvairovės parkas“ pagal 2007–2013 m. Žmogiškų išteklių plėtros veiksmų programos 1 prioriteto „Kokybiškas užimtumas ir socialinė aprėptis“ VP1-1.3-SADM-01-K priemonės „Diskriminacijos mažinimas ir socialinių problemų prevencija darbo rinkoje“. Pareiškėjas - Lygių galimybių kontrolieriaus tarnyba (399 400 Lt, LNF dalis – 60 000 Lt).

Apie projektą: Projektas vykdomas bendradarbiaujant su Nacionaliniu lygybės ir įvairovės forumu.

Tikslas:  skirtingoms tikslinėms grupėms suteikti daugiau informacijos siekiant sumažinti diskriminaciją darbo rinkoje.

Veiklos:  radijo laidų ciklas tolerancijai skatinti; paskaitos-diskusijos bendrojo lavinimo ir aukštųjų mokyklų, vietos savivaldos atstovams 10-yje apskričių; paskaitos-diskusijos ir darbo forumai darbdavių, profesinių sąjungų ir NVO atstovams 10-yje apskričių; informaciniai leidiniai skirtingoms tikslinėms grupėms; socialinis tinklaraštis (blog’as) tolerancijai skatinti; trumpametražių filmų tolerancijai skatinti konkursas; projekto ir jo veiklų viešinimas;

* 2012 – 2014 m. Mokymosi visą gyvenimą programos Grundtvig mokymosi partnerysčių projektas “The History for You and for me” (15 500 eu).

Projekto tikslai:

Perimti novatoriškas idėjas ir sprendimus dėl istorinio paveldo pastatų pritaikymo žmonėms su negalia.

Nustatyti ir palyginti gerąją įvairių šalių patirtį. Pasinaudoti patirtimi diegiant naujoves.

Parengti projekto rezultatus / produktus (elektroninis bukletas, e-mokymų kursai) kurie galėtų perteikti projekto žinias suinteresuotiems asmenims.

Užmegzti draugiškus ryšius tarp partnerių, tolimesniam bendradarbiavimui.

Projekto partneriai:

Latvijos žmonių su negalia skėtinė organizacija „SUSTENTO“

The BumbleBee Alliance CIC, organizacija, veikianti Anglijoje, Kento grafystėje.

SA Eesti Agrenska Fond, Estijos organizacija.

Juvenile Justice International CIC, organizacija, Anglijos Kento grafystė.

Consulmarc Sviluppo s.r.l, Italijos organizacija.

Pixel Service & Consulting Srl, Italijos organizacija.

Rumunijos žmonių su negalia organizacija Federatia ONPHR (Organizatia Nationala a Persoanelor cu Handicap din Romania).

Projekto rezultatai: parengta ir išleista knygelė "Istorija tau ir man", kurioje akcentuojama prieinamo ir socialaus turizmo svarba visuomenei ir šalies ekonomikai, pristatomi Lietuvos ir užsienio šalių istorinio paveldo objektai, labiausiai pritaikyti žmonių su negalia reikmėms..

* 2013 m. – 2015 m. projektas Neįgaliųjų nevyriausybinių organizacijų ir valdžios institucijų bendradarbiavimo stiprinimas, tobulinant paslaugų teikimą neįgaliesiems bendruomenėse (pagal 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonės „Valdžios ir nevyriausybinio sektorių bendradarbiavimas ir partnerystė“) (per LŽNS, 361 979 Lt)

Projekto tikslas – stiprinti negalios NVO ir valdžios sektoriaus bendradarbiavimą, skatinti NVO įsitraukimą į negalios politikos vietose planavimą bei paslaugų žmonėms su negalia teikimą.

Projekto tikslui pasiekti, vadovaujantis JT Neįgaliųjų teisių konvencijos nuostatomis, remiantis išsamiu Lietuvos situacijos paslaugų žmonėms su negalia srityje tyrimu bei gerąją užsienio šalių patirtimi Lietuvai adaptuotas bendradarbiavimo tarp sektorių ir negalios politikos planavimo modelis DARBOTVARKĖ 50, grįstas šiais kertiniais elementais:

* Situacijos vietoje įsivertinimu (vietos žmonių su negalia bendruomenės poreikiais);
* Prioritetinių tikslų įvardijimu (bendradarbiaujant vietos savivaldai bei vietos negalios bendruomenėms);
* Nuosekliu veiksmų planavimu ir darbu siekiant išsikeltų visoms negalios grupėms aktualių prioritetinių tikslų.

Projekto metu atlikta:

Parengtas bendradarbiavimo modelis buvo pristatytas 20-yje šalies savivaldybių gerosios patirties sklaidos seminarų metu; jo taikymas išmėgintas praktiškai 5-iose pilotinėse savivaldybėse.

Projekto tikslui pasiekti vykdyta paslaugų žmonėms su negalia situacijos Lietuvoje studija atskleidė, kad socialinių paslaugų teikimo tobulinimui savivaldybių lygmenyje aktualiausios šios kryptys: a) skirtingų sektorių bendradarbiavimas; b) socialinių paslaugų institucinės sistemos reorganizavimas; c) į individualius poreikius orientuotos socialinės paslaugos.

Tyrimo metu taip pat paaiškėjo, jog šiuo metu bendradarbiavimo tarp vietos savivaldos ir NVO sektoriaus negalima laikyti lygiaverčiu dėl šių priežasčių: a) menkesni NVO pajėgumai teikti paslaugas, stinga specialistų bei NVO lyderių, šalyje nėra vieningos praktikos konkursams dėl socialinių paslaugų pirkimo savivaldybėse organizuoti; b) išliekanti stipri priklausomybė nuo savivaldybės valdomų finansavimo šaltinių; c) vietos negalios NVO vykdomi projektai nukreipti į paslaugų teikimą, bet ne į savo narių atstovavimą, nors tik esant kokybiškam atstovavimui, galimas lygiavertiškas bendradarbiavimas su vietos savivalda ir tinkamas žmonių su negalia poreikių tenkinimas.

* 2013-2015 m. Mokymosi visą gyvenimą programos Leonardo da Vinci Partnerysčių projektas „Recommendations for Inclusive Vocational and Higher Education for Persons with Disabilities“ („Lets study!“) (14 000 EUR).

Projekto tikslai:

Susipažinti su partnerių šalių geriausiąja praktika, perimti jų patirtį ir parengti rekomendacijas dėl studijų proceso prieinamumo profesinėse ir aukštoiose mokyklose žmonėms su negalia.

Užmegzti draugiškus ryšius tarp partnerių, tolimesniam bendradarbiavimui.

Analizuojant istorinio paveldo prieinamumą bus kreipiamas dėmesys į:

Partnerių šalių įstatyminę bazę.

Priėmimo į profesines ir aukštąsias mokyklas organizavimo tvarką, kad jis būtų prieinamas visiems norintiems studijuoti ar mokytis.

Mokymosi/studijų proceso prieinamumą

Egzamnavimo prieinamumą.

Novatoriškus sprendimus bei įvairią šalių patirtį, kuri galėtų pagerinti įtraukaus mokslo situaciją kitų projekto partnerių šalyse.

Projekto partneriai:

Latvijos žmonių su negalia skėtinė organizacija „SUSTENTO“

The BumbleBee Alliance CIC, organizacija, veikianti Anglijoje, Kento grafystėje. Organizacijos pagrindinis tikslas socialiai pažeidžiamų žmonių motyvavimas ir lavinimas socialinių ir švietimo projektų pagalba.

EnvironmentPlus International CIC (United Kingdom), Jungtinės Karalystės organizacija, užsiimanti jaunimo su intelekto sutrikimais įtrukimu į gamtosaugos edukacinę veiklą.

Consorzio Promotrieste, Italijos organizacija, vinija Triesto misto verslininkus, kurie siekia padaryti savo miestą patrauklų gyventi visiems..

Lietuvos žmonių su negalia skėtinė organizacija „Lietuvos neįgaliųjų forumas“.

Polskie Forum Osób Niepełnosprawnych - Lenkijos žmonių su negalia organizacija.

Šiaulių Universitetas

Projekto įgyvendinimo eigoje numatyta parengti rekomendacijas dėl įtraukiojo mokymosi profesinėse ir aukštosiose mokyklose

* 2014 m. Pažintinio vizito pagal mokymosi visą gyvenimą programos dotaciją (4060 Lt). Tiklsinė dotacija D.Juodkaitės pažintiniam vizitui finansuoti.
* 2014–2016 m. EUROPOS EKONOMINĖS ERDVĖS FINANSINIO MECHANIZMO NVO PROGRAMOS LIETUVOJE FONDO remiamas projektas “NE(galia) vs GAL(ia) neįgaliųjų TEISIŲ UŽTIKRINIMUI” (506,774.60 Lt (tame tarpe nuosavo indėlio suma 50,677.46 Lt).

Projekto tikslas – sustiprinti neįgaliųjų NVO įtaką, užtikrinant konvencijos nuostatų įgyvendinimą bei dalyvavimą formuojant negalios politiką.

Projekto uždaviniai:

1. Surengti advokacijos kampaniją, skatinančią ydingos neįgaliųjų socialinės globos sistemos pertvarką (t.y. perėjimą nuo institucinės globos prie bendruomenėje teikiamų paslaugų arba deinstucionalizaciją (Del, bei asmenų su negalia teisės gyventi savarankiškai bendruomenėje įgyvendinimą Lietuvoje).

Kampanija siekiama keisti visuomenės požiūrį į asmenis su negalia bei inicijuoti diskusijas tarp specialistų bei neįgaliuosius vienijančių nevyriausybinių organizacijų (nNVO) apie alternatyvias stacionariai institucinei globai paslaugas asmenims su negalia bendruomenėje.

2. Suteikti žinių nNVO ir pilietinės visuomenės atstovams apie Tarptautinių (JT Konvencijos) ir Europinių (Europos negalės strategija 2020) žmogaus teisių dokumentų nuostatas dėl neįgaliųjų teisių užtikrinimo bei stebėsenos.

3. Atlikti Konvencijos įgyvendinimo Lietuvoje stebėseną, įvertinant asmenų su negalia žmogaus teisių situaciją, ir pateikti Lietuvos visuomenei bei tarptautinei bendruomenei stebėsenos rezultatus, konkrečias rekomendacijas nacionalinei neįgaliųjų politikai formuoti/tobulinti.

4. Pakelti nNVO kompetencijas tinkamai atstovauti neįgaliųjų teises bei interesus, bendradarbiauti bei tapti partneriais valdžios institucijoms formuojant socialinę politiką.

* 2013-2014 m. įgyvendintas Šiaurės Ministrų tarybos biuro finansuotas projektas ACCES 4 ALL. (56000 DKK).

Projekto tikslas: Užtikrinti žmonių su negalia dalyvavimą viešųjų paslaugų teikime, bei užtikrinti jų teisę į informacijos prieinamumą.

Tikslui pasiekti Švedijos partneriai surengė trijų dienų kursus dėl informacijos prieinamumo bei žmonių su negalia reikmėms pritaikytų internetinių tinklalapių kūrimo. Kursuose dalyvavo Lietuvos neįgaliųjų forumo, SUSTENTO darbuotojai, atstovai bei kitos suinteresuotos šalys.

Kursuose įgytas žinias partneriai pritaikė rengdami praktiškas rekomendacija, kaip rengti visiems prieinamus tinklalapius. Rekomendacijos yra skirtos internetinių tinklalapių kūrėjams ir užsakovams.

Projekto rezultate LNF ir partneriai parengė bendro pobūdžio rekomendacijas viešojo e-paslaugų sektoriaus teikėjams, kurios padėtų tobulinti esamus, kurti naujus tinklalapius ar e-paslaugų paketus, atsižvelgti į žmonių su negalia ir vyresnio amžiaus žmonių reikmes ir naudojimosi juose pateikiama informacija specifiką

* partnerystė projekte „Nacionalinio lygybės ir įvairovės forumo (NLĮF) tvarios plėtros stiprinimas“. Projekto metu organizuoti pažintiniai informaciniai vizitai apie pažeidžiamas grupes ir organizacijų veiklas. Parengta NLIF strategija.

**2014 m parengtos paraiškos:**

* 2 projektinės paraiškos pagal ERASMUS + programą (nepatvirtintos),
* SADM finansuojamam Nevalstybinių organizacijų, ginančių žmogaus teises, veiklos projektų atrankos 2014 m. konkursui (nepatvirtinta),
* 2 paraiškos Užsienio reikalų minietrijai (nepatvirtintos),
* Kultūros rėmimo fondo finansavimui gauti (nepatvirtinta).
* Dalyvavimas Vilniaus kultūros naktyje (2015 m. naktis birželio19-20 d., LNF iniciatyva). Paroda IZOBATORIUS prie ŠMC (*Izoliacijos inkubatorius, parodos “Tapatybės iliuzija” eksponavimas*).
	1. *Parama*
* Nario mokesčiai 2422,50 Lt,
* Gauta parama 17000 Lt,
* Gauta parama iš VMI 2 % 522,79 Lt.